Crkva Svetog Dimitrija u Zemunu

Crkva svetog Dimitrija ili poznatija kao Hariševa kapela je hram Srpske pravoslavne crkve u Zemunu. Posvećena je Svetom Dimitriju. Nalazi se na Zemunskom pravoslavnom groblju. Opis crkve Sagrađena je 1874-78. godine i posvećena Svetom velikomučeniku Dimitriju, zaštitniku porodice Petrović. Kapelu je podigao Grigorije Hariš, zemunski trgovac, a na osnovu zaveštanja supruge Marije, rođene Petrović, koja se smatra i njenom ktitorom. Graditelji Hariševe kapele su arh. Svetozar Ivačković, projektant, Josif Marks, građevinar, Pavle Simić, slikar ikonostasa i zanatlie Jovan Kistner, drvorezbar i Samuel Kolmajer, zlatar ikonostasa. Arhitektura crkve Kapela je oblikovana u neovizantijskom stilu, sa osnovom u vidu upisanog krsta, sa jednim kubetom na preseku brodova. Ona je izgrađena u dva nivoa, na prvom nivou koji je delom ukopan u zemlju se nalazi mrtvačnica čiji se ulaz nalazi isprod stepeništa koje vode u kapelu. Iznad mrtvačnice se nalazi osnovni prostor kapele u kome se obavljaju crkveni obredi. Hariševa kapela predstavlja značajno arhitektonsko-umetničko i memorijalno svedočanstvo o Zemunu i zemunskim porodicama krajem prošlog veka. Osim vezanosti za istoriju dve poznate građanske porodice Petrović-Hariš, kapela je i značajno ostvarenje Svetozara Ivačkovića, jednog od istaknutih srpskih arhitekata na prelazu 19. i 20. veka i visoki umetnički domet Pavla Simića, slikra epohe srpskog klasicizma. Ikonostas je poslednji rad Pavla Simića, rađen 1874. u stilu klasicizma. Literatura Branko Najhold, Zemunske crkve, Trag, Zemun, 1993., Galerija Povezano Nikolajevska crkva Bogorodičina crkva (Zemun) Crkva Svete Trojice (Zemun) Svetozar Ivačković Vanjske veze CRKVA SV.DIMITRIJA (HARIŠEVA KAPELA) Beogradsko nasleđe: CRKVA SV.DIMITRIJA HARIŠEVA KAPELA Arhivirano 2012-11-19 na Wayback Machine-u